Ombordstigningskort

Et ombordstigningskort, på engelsk boarding pass, er et dokument som et flyselskap utsteder i innsjekkingsprosessen før en flyreise. Det gir en passasjer adgang til å gå ombord i et fly for en bestemt tur. 

Som minimum skal ombordstigningskortet inneholde opplysninger som identifiserer passasjeren, flightnummer, dato og avgangstid. 

I noen tilfeller kan passasjerene sjekke inn online og skrive ut ombordstigningskortet selv. Det kan også vises som et bilde på en smarttelefon. Et ombordstigningskort kan i enkelte tilfeller kreves for adgang til de avsperrede områder på flyplassen.

Passasjerene viser ombordstigningskortet når de passerer ombordstigningskontrollen ved gaten, venteområdet og utgangen på flyplassterminalen som forbinder terminalen med passasjerflyet som står klart.

Kategori:Passasjerluftfart
Kategori:Dokumenter